Ali bin Ghanem Al-Hajri

Ali Bin Ghanem Al-Hajri (Arabic) masanin ilimin Sin ne na kasar Qatar, marubuci, masanin tarihi, kuma jami'in diflomasiyya, wanda ya rike mukamai da dama a Ma'aikatar Harkokin Waje ta Kasar Qatar. A halin yanzu shi ne Jakadan Qatar a Najeriya, Kamaru, Gabon da São Tomé da Príncipetun daga shekara 2021.

Ya rubuta da yawa a fannonin tarihi, ilimin Sin, da tattalin arziki, kuma ya wallafa littattafai waɗanda suka haɗa da "Qatar a cikin Idanun Matafiya" , "Manyan Jiragen Ruwan Mahuda Rana", "Arts in the Ming Dynasty", "Zheng He: The Chinese Sea Emperor", "Economic Papers on the Silk Road" da sauran sanannun wallafe-wallafen. Yawancin rubuce-rubucensa suna mai da hankali kan dangantakar tarihi tsakanin kasashe.

 Ilimi 
Al-hajri ya sami karatu matakin digirin farko a fannin lauya (LL. B) daga kasar Jordan, kuma ya ci gaba a matakin digiri na biyu a karatun lauya (LL. M) a cikin Dokar Kasuwanci ta Turai daga Ƙasar Ingila. Ya kuma sami matakin karatu mafi girma (PhD) a Kimiyya ta Siyasa da rubutunsa mai taken "Darfur and the Globalization of Crises" daga Jami'ar Musulunci ta Duniya ta Malaysia, da kuma Masters a ilimin kula da kasuwanci (NBA) 

 Ayyukan rubuce-rubuce 
Al-Hajri ya fara rubutu tun farkon aikinsa. Saboda sha'awarsa a fannin tarihin al'adu na mutane daban-daban a duk faɗin duniya, yayi rubutu da yawa game da tarihin Sinanci, Larabawa da Afirka. Wasu masu lura sun yi la'akari da ayyukansa a kan kasar Sin ba a saba gani ba a duniyar Larabawa musamman Yankin Gulf.  A cikin 2018, ya rubuta wani labari mai taken "Manyan Jiragen Ruwan Mahuda Rana" wanda ya dogara da labarin mai binciken kasar Sin "Zheng He" da kuma abubuwan da ya faru a teku. Ya zama littafi na farko na Sinanci da Larabawa, wanda aka samar da fim din tarihin al'adun Larabawa da Sinanci.

 Manazarta 

Rukuni:Rayayyun mutane